**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 31.12.2022, ora 08.00 – 01.01.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 01.01.2023, ora 07.00**

**RÂURI**

**Debitele au fost în scădere**, exceptând cursul mijlociu al Someşului şi cursurile inferioare ale râurilor: Vişeu, Iza, Lăpuş, Crasna, Barcău, Crişuri şi Arieş, unde au fost în creştere prin propagare.

Pe râurile din bazinele hidrografice: Someşul Mic, Bega, Bârzava, Moravița, Caraş, Nera, Cerna, Olt, Vedea, Argeş, Ialomița, Siret, Prut, pe cursul superior al Jiului şi pe cele din Dobrogea debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crișuri, Mureș, Jiu, bazinele superioare ale Oltului, Lotrului, Cibinului şi Argeșului, bazinul superior şi mijlociu al Bistriţei, cursurile superioare ale Sucevei şi Prutului şi mai mici (sub 30%) pe râurile din bazinele hidrografice: Râmnicu Sărat, Bârlad și Jijia.

Formaţiunile de gheaţă (gheaţă la maluri, năboi) existente pe râurile din Moldova au fost în restrângere, diminuare şi eliminare.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în general staționare**, exceptând râurile din bazinele hidrografice: Vișeu, Iza, Tur, Someș (exceptând Someşul Mic), Crasna, Barcău, Crișuri, Mureș, Timiş, unde vor fi în scădere.

Formațiunile de gheață (gheață la maluri, năboi) existente vor fi în diminuare, restrângere și eliminare.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 31.12.2022-01.01.2023 **a fost în scădere, având valoarea de** **7100 m3/s**, peste media multianuală a lunii **ianuarie (4950 m3/s).**

În aval de Porţile de Fier debitele au fost în scădere pe sectoarele Gruia-Zimnicea și Cernavodă-Tulcea și în creștere pe sectorul Giurgiu-Călărași.

**Debitul la intrarea în ţară** (secţiunea Baziaş) **va fi** **în scădere (7000 m3/s).**

În aval de Porțile de Fier debitele vor fi în scădere pe sectoarele Gruia-Giurgiu şi Brăila-Tulcea şi în creştere pe sectorul Oltenița-Vadu Oii.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 24 mc/s;

-r. Dâmbovița: ac. Văcărești: 4 mc/s;

-CA2: 2.5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Crişuri**

Debitul râului Barcău în secțiunea Nușfalău este 1.47 mc/s.

Debitul râului Crișul Alb în secțiunea Crișcior este 7,24 mc/s.

**2.** **Situaţia meteorologică în intervalul 31.12.2022, ora 08.00 –01.01.2023, ora 06.00**

**În ţară,** valorile termice diurne au continuat să crească și s-au situat cu mult peste mediile climatologice specifice perioadei, abaterea pozitivă față de acestea fiind în general de 9...11 grade. Cerul a fost variabil, cu înnorări în vestul, nord-vestul și centrul țării, unde pe alocuri a plouat slab, iar în zona montană aferentă, la altitudini de peste 1800 m a fost și lapoviță. Vântul a suflat slab și moderat, cu unele intensificări pe crestele montane. Stratul de zăpadă era prezent local în zona montană înaltă, unde măsura, pe *platformele stațiilor meteorologice*, până la 45...46 cm în Munții Bucegi și Călimani. Temperaturile maxime s-au încadrat între 6 grade la Toplița și 17 grade la Pătârlagele, Târgu Ocna și Râmnicu Sărat. La ora 06 se înregistrau valori termice cuprinse între -1 grad la Bozovici, Focșani, Negrești, Pătârlagele și Târgu Logrești și 13 grade la Cotnari. Dimineața și noaptea, local în centru și izolat în rest, s-a semnalat ceață.

**Observaţie:** în intervalul de diagnoză au fost în vigoare 6 mesaje de atenționare cod galben pentru fenomene meteorologice periculoase imediate: 3 emise de către SRPV Sibiu, 2 de către SRPV Bacău și una de către SRPV Craiova.

**La Bucureşti** vremea a fost frumoasă, iar valorile termice s-au situat peste cele specifice perioadei. Cerul a fost mai mult senin, iar vântul a suflat slab. Temperatura maximă a fost de 14 grade. La ora 06 se înregistrau 3 grade la Filaret, 4 grade la Băneasa și 6 grade la Afumați.

**3. Prognoza meteorologică în intervalul 01.01.2023, ora 08.00–02.01.2023, ora 8.00**

**În ţară** vremea va fi predominant frumoasă, cu valori termice mult mai ridicate decât în mod normal la începutul anului. Temperaturile maxime se vor încadra între 7 și 19 grade, iar cele minime, în general, între -2 și 8 grade, cu cele mai ridicate valori în Dealurile de Vest. Cerul va fi variabil, pe alocuri, în zonele joase, dimineața și noaptea, cu nebulozitate joasă stratiformă sau ceață. Vântul va sufla slab până la moderat, cu ușoare intensificări pe crestele montane, îndeosebi ale Carpaților Orientali.

**La Bucureşti** vremea va fi frumoasă, cu valori termice mult mai ridicate decât în mod obișnuit la începutul anului. Temperatura maximă va fi de 14...15 grade, iar cea minimă de 2...4 grade. Cerul va fi mai mult senin, iar vântul va sufla în general slab.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

**G.N.M.-C.J. Constanța** informează că în data de 31.12.2022, în jurul orei 14:00, s-a produs un incendiu de vegetație în apropierea unui depozit neconform de deșeuri (închis) de la periferia orașului Cernavodă, pe partea stângă a drumului spre comuna Seimeni. S.V.S.U. Cernavodă a intervenit cu două utilaje pentru stingere.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.